80 sterf daagliks in Indië weens lugbesoedelingNew Delhi Foto: tatacenter.mit.edu ŉ Minister in die regering in Indië het Vrydag gesê tot 80 persone sterf daagliks in die hoofstad, New Delhi, weens lugbesoedeling. Prakash Javadekar, minister van omgewingsake, het in ŉ verslag aan die parlement gesê lugbesoedeling is een van verskeie faktore wat verantwoordelik is vir die hoë sterfgevalle in die stad. “Volgens ŉ internasionale studie wat onlangs vrygestel is, sterf tot 80 persone daagliks in Delhi,” het hy gesê. Die verslag, “Epidemiologiese studie oor die invloed van lugbesoedeling op menslike gesondheid in Delhi”, is tussen 2002 en 2005 saamgestel en ŉ tweede studie is tussen 2003 en 2005 onderneem.